{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjenama i dopunama Pravilnika o Školskoj shemi voća i povrća te mlijeka i mliječnih proizvoda"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Marija Dlesk","PRAVILNIK,\nČlanak 1.","Budući da radim u prosvjeti odnosno u srednjoj strukovnoj školi, apsolutno podržavam ovaj vrijedan projekt. Također podržavam brisanje unutar članka povrće koje ionako većina srednjih škola niti ne može iskoristiti budući da nije opremljena kuhinjama, no mišljenja sam da bi dunja kao izuzetno zdravo voće trebala ostati na ovom popisu, naročito za osnovne škole u kojima se hranjiva i ljekovita svojstva ove biljke i ploda mogu maksimalno iskoristiti. Ne vidim razloga da je maknete s popisa prihvatljivog voća. Dapače, trebalo bi ubaciti i grožđe i potpomognuti, kako našim voćarima, tako i vinogradarima, a tijekom rujna i listopada još uvijek mogu prolaziti i naše domaće lubenice. Voljela bih kada bi toga bilo još više na popisu, no definitivno sam protivnik uklanjanja s popisa bilo kojeg voća.","Primljeno na znanje","S početkom školske godine 2020./2021. planirana je administrativna nadogradnja sustava provedbe Programa Školske sheme u okviru koje će, na mrežnoj stranici Agencije za plaćanja u poljoprivredi, ribarstvu i ruralnom razvoju biti objavljene prosječne cijene proizvoda prihvatljivih za financiranje. Prema podacima Agencije za plaćanja u poljoprivredi, ribarstvu i ruralnom razvoju, navedeni proizvodi, poput dunje, repe, cikle, crnog korijena, celera, rotkve i ostalog jestivog korijenja koji se nalaze na Listi prihvatljivih proizvoda nisu bili predmet narudžbe od strane korisnika Programa (škole i osnivači školskih ustanova), odnosno za iste nije bilo moguće utvrditi prosječne cijene te su navedeni proizvodi uklonjeni s Liste prihvatljivih proizvoda.  \n\nTakođer, u okviru spomenute nadogradnje sustava provedbe Programa, na temelju dostavljenih izvješća od strane tijela odobrenog za praćenje i ocjenjivanje Školske sheme - Hrvatskog zavoda za javno zdravstvo, kao i tijela odobrenog za provedbu pratećih obrazovnih mjera i mjera promocije - Uprave za stručnu podršku razvoju poljoprivrede i ribarstva, u četvrtom kvartalu 2020. planirana je izmjena Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2017./2018. do 2022./2023. te će navedena Lista prihvatljivih proizvoda biti proširena dodatnim proizvodima u skladu s Prilogom I Uredbe (EU) br. 1308/2013."]